b'\n_START_ARTICLE_\nZen (mikroarhitektuur)\n_START_SECTION_\nArendus\n_START_PARAGRAPH_\nAMD alustas Zen mikroarhitektuuri planeerimist p\xc3\xa4rast Jim Kelleri taaspalkamist augustis 2012. AMD avalikustas Zen arhitektuuri ametlikult 2015. aastal._NEWLINE_Tiimi, kes vastutas Zen arhitektuuri arendamise eest, juhtis Keller (kes lahkus 2015. aasta septembris p\xc3\xa4rast kolme aastat ametis olemist) ja AMD kauaaegne t\xc3\xb6\xc3\xb6taja ja peaarhitekt Michael Clark._NEWLINE_Zen oli originaalselt planeeritud 2017. aastasse p\xc3\xa4rast ARM64 baasil K12 mikroarhitektuuri, kuid AMD 2015 Financial Analyst Day-l avalikustati, et K12 on edasi l\xc3\xbckatud, et keskenduda Zen disainile ja sellega turule j\xc3\xb5uda juba 2016. aastal ja esimest Zen baasil protsessorit v\xc3\xb5iks oodata 2016. aasta oktoobris._NEWLINE_Novembris 2015 teatas allikas AMDst, et Zen mikroprotsessorid on testitud ja t\xc3\xb6\xc3\xb6tavad vastavalt ootustele ning ilma suuremate kitsaskohtadeta._NEWLINE_Detsembris 2015 levisid kuuldused, et Samsungiga v\xc3\xb5idakse s\xc3\xb5lmida leping, et nemad oleksid \xc3\xbcheks AMD 14\xc2\xa0nm FinFET protsessorite tootjateks, kaasaarvatud nii Zen kui ka AMD arendatav Polaris GPU arhitektuur. _NEWLINE_Seda kinnitas AMD 2016. aasta juulis, kui kuulutas v\xc3\xa4lja, et tooted olid edukalt toodetud Samsungi 14\xc2\xa0nm FinFET protsessiga. Kui AMD v\xc3\xa4itis, et Samsungi kasutatakse vaid juhul, kui selleks peaks vajadus tekkima, siis arvati, et see v\xc3\xa4hendab AMD jaoks riski, kui ta ei pea s\xc3\xb5ltuma vaid \xc3\xbchest tootjast.\n_START_SECTION_\nTooted\n_START_PARAGRAPH_\nTeisel m\xc3\xa4rtsil 2017. aastal v\xc3\xa4ljastas AMD ametlikult esimese Zen arhitektuuri baasil 8-tuumalise Ryzen CPU. Kolme v\xc3\xa4lja antud Ryzen 7 seeria CPU taktsagedused ja TDPd demonstreerisid tunduvalt paremat v\xc3\xb5imsust vati kohta kui viimases K15 (Piledriver) arhitektuuris.\n_START_SECTION_\nServeriprotsessorid\n_START_PARAGRAPH_\nAMD avalikustas 2017. aasta m\xc3\xa4rtsis, et nad toovad m\xc3\xbc\xc3\xbcgile serveriplatvormi, mis baseerub Zen arhitektuuril, koodnimega Naples, aasta teises kvartalis. Platvorm sisaldab nii \xc3\xbche kui kahe pesaga s\xc3\xbcsteeme. Protsessorid, mis on mitmeprotsessoriga konfiguratsioonis suhtlevad \xc3\xbcle AMD Infinite Fabric tehnoloogia. Iga kiip toetab 8 kanalit m\xc3\xa4lude jaoks ning 64 PCIe Gen3 rada iga kiibi kohta.'